Molimo razrednike 6. razreda osnovne škole da pročitaju na roditeljskom sastanku

**OBAVIJEST ZA RODITELJE**

Poštovani roditelji,

želimo Vas obavijestiti da se u sklopu Nacionalnog programa za preventivu i zaštitu oralnog zdravlja Ministarstva zdravlja RH provodi pilot projekt u Vašoj županiji tijekom kojeg se želi osigurati kontinuitet dentalne zdravstvene zaštite u svrhu unaprjeđenja oralnog zdravlja Vaše djece.

U sklopu projekta provoditi će se preventivni pregledi kod doktora dentalne medicine za polaznike 6. razreda osnovne škole.

Preventivni pregledi su važni za očuvanje zdravlja zubi Vaše djece i pravovremenog otkrivanja i liječenja karijesa kao i ostalih anomalija zubi te promjena u usnoj šupljini stoga Vas molimo i potičemo na suradnju koja je u interesu zdravlja Vašeg djeteta.

Razrednici 6. razreda će Vašoj djeci uručiti obrazac „Zubna putovnica“, zajedno s pozivom na cijepljenje protiv Hepatitisa B.

Obrazac „Zubna putovnica“ će ispuniti izabrani doktor dentalne medicine Vašeg djeteta, nakon što će pregledati Vaše dijete.

Vaše će dijete prilikom pregleda dobiti ponovni termin dolaska na kontrolni pregled (za šest mjeseci) ili na popravak zubi (unutar 30 dana).

Ispunjeni obrazac će Vaše dijete donijeti nadležnom školskom liječniku kada dolazi na cijepljenje protiv Hepatitisa B (na prvu dozu ili jednu od sljedeće dvije doze cijepljenja).

Detaljnije informacije o samom pregledu te izboru doktora dentalne medicine možete dobiti od nadležne osobe iz Nastavnog zavoda za javno zdravstvo Primorsko-goranske/Splitsko-dalmatinske županije čiji se kontakt broj i adresa e-pošte nalaze na obrascu „Zubna putovnica“ koji će dobiti Vaše dijete.

S poštovanjem.